L 96/86
SK
Úradný vestník Európskej únie
5.4.2023
(5)
Špecifikácie harmonizovanej normy EN 71-13:2021+A1:2022 sú jasnejšie prepojené s požiadavkami smernice 2009/48/ES.
Norma EN 71-13:2021 sa vďaka svojej novej verzii predovšetkým zosúlaďuje so smernicou 2009/48/ES zmenenou smernicou Komisie (EÚ) 2020/2088 (6) a smernicou Komisie (EÚ) 2020/2089 (7).
Tabuľky 1 a 2 uvedené v danej norme boli zrevidované, pričom sa do nej doplnila dodatočná tabuľka 3 s cieľom zohľadniť zmeny zoznamov alergénnych vonných látok uvedených v smernici 2009/48/ES, ktoré sa zaviedli smernicou (EÚ) 2020/2088 a smernicou (EÚ) 2020/2089.
V tabuľke 3 normy sa uvádzajú alergénne vonné látky, ktoré sa majú v súlade so smernicou 2009/48/ES uvádzať na štítku pripevnenom k hračke, na obale alebo na sprievodnom letáku k hračke.
V norme 71-13:2021+A1:2022 sa uvádza špecifikácia, že kozmetické a chuťové súpravy nesmú používať deti mladšie ako 36 mesiacov.
V tejto špecifikácii sa jasne premieta požiadavka stanovená v časti III bode 12 druhom odseku prílohy II k smernici 2009/48/ES.
(6)
Komisia spolu s výborom CEN posúdila, či je harmonizovaná norma EN 71-13:2021+A1:2022, ktorú tento výbor vypracoval, v súlade so žiadosťou M/445 z 9. júla 2009.
Komisia takisto posúdila súlad s novou žiadosťou uvedenou vo vykonávacom rozhodnutí C(2022) 7410.
Uvedená harmonizovaná norma spĺňa požiadavky, na ktoré sa má vzťahovať a ktoré sú stanovené v smernici 2009/48/ES.
Je preto vhodné uverejniť odkazy na túto normu v Úradnom vestníku Európskej únie.
(7)
Harmonizovanou normou EN 71-13:2021+A1:2022 sa nahrádza harmonizovaná norma EN 71-13:2021.
Je preto potrebné vypustiť odkazy na uvedenú normu z Úradného vestníka Európskej únie.
(8)
V záujme jasnosti, racionálnosti a zjednodušenia by úplný zoznam odkazov na harmonizované normy vypracované na podporu smernice 2009/48/ES a spĺňajúce požiadavky, na ktoré sa tieto normy majú vzťahovať, mal byť uverejnený v jednom akte.
Odkazy na harmonizované normy vypracované na podporu smernice 2009/48/ES sú v súčasnosti uverejnené vo vykonávacom rozhodnutí (EÚ) 2021/1992.
V dôsledku toho treba vykonávacie rozhodnutie (EÚ) 2021/1992 nahradiť novým rozhodnutím.
(9)
Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie.
Toto rozhodnutie by preto malo nadobudnúť účinnosť dňom jeho uverejnenia,
PRIJALA TOTO ROZHODNUTIE:
Článok 1 Odkazy na harmonizované normy pre hračky vypracované na podporu smernice 2009/48/ES, ktoré sú uvedené v prílohe k tomuto rozhodnutiu, sa týmto uverejňujú v Úradnom vestníku Európskej únie.
Článok 2 Vykonávacie rozhodnutie (EÚ) 2021/1992 sa zrušuje.
Článok 3 Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
(6) Smernica Komisie (EÚ) 2020/2088 z 11. decembra 2020, ktorou sa mení príloha II k smernici Európskeho parlamentu a Rady 2009/48/ES, pokiaľ ide o označenie alergických vonných látok v hračkách (Ú. v.
EÚ L 423, 15.12.2020, s. 53).
(7) Smernica Komisie (EÚ) 2020/2089 z 11. decembra 2020, ktorou sa mení príloha II k smernici Európskeho parlamentu a Rady 2009/48/ES, pokiaľ ide o zákaz alergických vonných látok v hračkách (Ú. v.
EÚ L 423, 15.12.2020, s. 58).